[image: image1.png]


[image: image2.jpg]1S0 9001
1S0 14001

BUREAU VERITAS
Certification




ОБЩИНА БУРГАС

8000 Бургас, ул.”Александровска” № 26

тел. централа: 056/ 84 09 15 - 19; факс: 056/ 84 13 14

www.burgas.bg; електронна поща: obshtina@burgas.bg


ДО

ОБЩИНСКИ СЪВЕТ

БУРГАС

ДОКЛАДНА ЗАПИСКА

ОТ ДИМИТЪР НИКОЛОВ, КМЕТ НА ОБЩИНА БУРГАС
ОТНОСНО: Определяне на представител на Община Бургас в извънредно общо събрание на акционерите на "УНИВЕРСИТЕТСКА МНОГОПРОФИЛНА БОЛНИЦА ЗА АКТИВНО ЛЕЧЕНИЕ - БУРГАС" АД и определяне начина на гласуване на проекта на решение.
УВАЖАЕМИ ОБЩИНСКИ СЪВЕТНИЦИ,

В Община Бургас постъпи покана с вх. № 19-00-108/ 27.02.2017 г. от д-р Мирослав Обрейков, изпълнителен директор на "УНИВЕРСИТЕТСКА МНОГОПРОФИЛНА БОЛНИЦА ЗА АКТИВНО ЛЕЧЕНИЕ - БУРГАС" АД /„УМБАЛ- БУРГАС” АД/, за свикване на извънредно общо събрание на акционерите на дружеството във връзка с Протокол № 5 от заседание на Съвета на директорите на лечебното заведение, проведено на 20.02.2016 г. В поканата е посочено, че заседанието на общото събрание ще се проведе на 04.04.2017 г.,  от 11:00 ч. в  кабинет на изпълнителния директор на дружеството, на адреса на управление на „УМБАЛ - БУРГАС” АД – гр. Бургас, бул. „Стефан Стамболов“  № 73, а при липса на кворум ще се проведе по реда на чл. 227, ал. 3 от Търговския закон на 19.04.2017 г. от 11:00 ч. 

В поканата се съдържа определения дневен ред по точка единствена и проект на решение, които са приложени към настоящата докладна записка.

Въпросът от дневния ред е свързан с приемане на Програма за подобряване на финансовото състояние на 
„УМБАЛ - БУРГАС“ АД за период от една година. Същата е разработена от Съвета на директорите на дружеството. Целта на програмата е да се направи мониторинг, да се изведат основните финансови проблеми на дружеството и да се намерят адекватни техни решения, като се вземат в предвид наличните финансови и материални ресурси. За да се постигнат тези резултати са поставени следните основни задачи: Изследване и анализ на структурата; Анализ на основните икономически показатели; Анализ на медицинските показатели на дружеството; Обща оценка на потенциала на лечебното заведение чрез SWOT; Възможни и прогнозни стойности по финансови показатели, които лечебното заведение ще се стреми да реализира през настоящата година; Изработване на примерен погасителен план, който съдържа конкретни разчети и срокове относно просрочията на дружеството. По отношение на последната задача  в Програмата е посочено, че за стабилизиране на лечебното заведение е необходимо преструктуриране на задълженията от кредитори доставчици към банкова институция, при което ше се намали разхода по лихви и плащания по споразумения, които двукратно надхвърлят вноски по евентуален кредит от банкова инситуция. В тази връзка е предложен като най-удачен вариант изтегляне на кредит от банка, 100 % държавна собственост, чиято главница да бъде в размер на 14 000 000 лв., като са разработени примерни схеми на погасяване.
 По посочените основни задачи в табличен вид са представени детайлно съответните данни, въз основа на които са направени констатации, приоритезирани са мерките, които следва да бъдат предприети. 

Считам, че програмата следва да бъде подкрепена като адекватен опит за подобряване на финансовото състояние на „УМБАЛ - БУРГАС“ АД.  
В разпоредбата на чл.19 от Наредбата, за условията и реда, за упражняване правата на собственост в търговски дружества, участието в граждански дружества и  сключването на договори за съвместна дейност от Община Бургас, е упоменато, че представителите на общината в общото събрание на търговските дружества, в които общината е съдружник или акционер, следва да получат изрично решение на Общински съвет - Бургас, определящо съдържанието на изявленията, действията или становищата им в посочените  случаи. Считам, че гласуването на Програмата за подобряване на финансовото състояние на „УМБАЛ - БУРГАС“ АД. засяга някои от посочените в правната норма случаи, включително този за сключване на договори за кредит и изискването за наличието на решение на Общинския съвет е релевантно тук.

Приемането на Програма за подобряване на финансовото състояние на „УМБАЛ - БУРГАС“ АД за период от една година е пряко свързано с осигуряването на живота и здравето на гражданите и защитата на особено важни държавни и обществени интереси и с оглед на обстоятелството, че първа дата за провеждане на извънредното заседание на Общото събрание на акционерите е 04.04.2017 г. и решението по настоящата докладна записка няма да е влязло в сила, на основание чл. 60, ал. 1 от Административнопроцесуалния кодекс следва да бъде допуснато предварително изпълнение на същото
Предвид изложеното и на основание чл. 21, ал.1, т.9 от Закона за местното самоуправление и местната администрация, и чл.19 от Наредбата, за условията и реда, за упражняване правата на собственост в търговски дружества, участието в граждански дружества и сключването на договори за съвместна дейност от Община Бургас, да приемете следното 
Р Е Ш Е Н И Е:

І.  Определя д-р Лорис Карекин Мануелян за представител на Община Бургас в извънредното общо събрание на акционерите на " УНИВЕРСИТЕТСКА  МНОГОПРОФИЛНА БОЛНИЦА ЗА АКТИВНО ЛЕЧЕНИЕ - БУРГАС" АД, ЕИК 102274111,  което ще се проведе на 04.04.2017г. от 11:00 ч., а при липса на кворум, ще се проведе по реда на чл. 227 от Търговския закон на 19.04.2017г. от 11:00ч., което да се счита за упълномощаване по смисъла на чл.226 от Търговския закон.


ІІ. Оправомощава представителя в общото събрание да гласува по предложения дневен ред, както следва: 

По т. 1 от дневния ред: “Приемане на разработена от Съвета на директорите програма, която да съдържа конкретни мерки за подобряване финансовото състояние на лечебното заведение за постигане и/или запазване на устойчиво развитие на дружеството” – „ЗА“
III. На основание чл. 60, ал. 1 от Административнопроцесуалния кодекс допуска предварително изпълнение на решението.
Приложения: Покана за свикване на извънредно общо събрание, ведно с  копие на протокол № 5/ 20.02.2017 г. от заседание на Съвета на директорите и проект на Програма за подобряване на финансовото състояние на „УМБАЛ - БУРГАС“ АД за период от една година.

